Finalistene til verdens sju nye underverker.
**Verdens sju nye underverk** er en foreslått revidering av Antipatros fra Sidon sin liste over Verdens syv underverker fra 140 f.Kr. som er den mest kjente av flere tilsvarende lister. Revideringen er organisert av det sveitsiske selskapet *New Open World Corporation* (NOWC) og ble offentliggjort i Lisboa i Portugal, på Estádio da Luz, Benficas stadion, 7. juli 2007, eller 07.07.07.

Avstemming
----------

Utvelgelsen skjedde ved en avstemning via telefon eller Internett. Den første stemmen var gratis for registrerte medlemmer og ytterligere stemmer kunne kjøpes av NOWC. I tillegg mottok NOWC sine inntekter fra donasjoner, utstyrssalg og salg av TV-rettigheter. Over 100 millioner stemmer ble mottatt før avstemningen ble avsluttet 6. juli 2007.

Historie
--------

Ifølge nettstedet til NOWC lanserte den sveitsiske forretningsmannen Bernard Weber prosjektet i september 1999. Per 24. november 2005 var 186 monumenter vurdert. Kravene for å bli vurdert var relativt enkle; monumentene måtte være lagd av mennesker, være ferdiggjort før 2000 og være i en akseptabel fysisk stand. 1. januar 2006 offentliggjorde NOWC at lista var redusert til 21 kandidater, senere redusert til 20 etter klager fra Egypt. 

NOWC er ikke forbundet med UNESCO, men en tidligere generaldirektør i UNESCO, Federico Mayor, har arbeidet for prosjektet som privatperson. NOWC planlegger å fortsette med tilsvarende kåringer, og først ut er Naturens sju underverk.

Overskuddet fra prosjektet skal blant annet gå til å finansiere gjenoppbyggingen av deler av de enorme Buddhastatuene i Afghanistan, som Taliban-regimet ødela i mars 2001. Også andre mesterverk verden rundt skal sikres bevaring.

De sju vinnerne
---------------

Listet i samme rekkefølge som de ble annonsert:

* Folkerepublikken Kinas flagg **Den kinesiske mur**, Kina
* Jordans flagg **Petra**, Jordan
* Brasils flagg **Kristusstatuen**, Brasil
* Perus flagg **Machu Picchu**, Peru
* Mexicos flagg **Chichen Itza**, Mexico
* Italias flagg **Colosseum**, Italia
* Indias flagg **Taj Mahal**, India

I tillegg kommer **Pyramidene i Giza**, Egypt Egypts flagg som ble fjernet fra avstemmingen og gitt status som særlig kandidat, ettersom dette er det eneste gjenværende av de opprinnelige sju verdensundrene.

Kandidatene
-----------

De 21 finalistene, listet alfabetisk sammen med stikkordene som NOWC assosierer kandidaten med:

| Underverk | Stikkord | Sted | Bilde |
| --- | --- | --- | --- |
| **Akropolis** | Sivilisasjon, demokrati | Hellas’ flagg Athen, Hellas | Akropolis fra sørvest |
| **Alhambra** | Verdighet, dialog | Spanias flagg Granada, Spania | Alhambra fra Mirador St Nicolas |
| **Angkor Vat** | Skjønnhet, fromhet | Kambodsjas flagg Angkor, Kambodsja | Angkor Wat, hovedinngangen |
| **Chichen Itza** | Tilbedelse, kunnskap | Mexicos flagg Yucatán, Mexico | El Castillo |
| **Kristusstatuen** | Velkommen, åpen | Brasils flagg Rio de Janeiro, Brasil | Kristusstatuen i Rio |
| **Colosseum** | Glede, tåle | Italias flagg Roma, Italia | Colosseum |
| **Steinstatuene på Påskeøya** | Mysterie, ærefrykt | Chiles flagg Påskeøya, Chile | Rano Raraku Moai |
| **Eiffeltårnet** | Utfordring, framskritt | Frankrikes flagg Paris, Frankrike | Eiffeltårnet ved soloppgang |
| **Den kinesiske mur** | Utholdende, fortsette | Folkerepublikken Kinas flagg Kina | Den kinesiske mur om vinteren |
| **Hagia Sofia** | Tro, respekt | Tyrkias flagg Istanbul, Tyrkia | Hagia Sofia |
| **Kiyomizutempelet** | Klarhet, sjelero | Japans flagg Kyoto, Japan | Kyoto sett fra Kiyomizutempelet |
| **Kreml, Den røde plass, og Vasilij-katedralen** | Kraft, symbol | Russlands flagg Moskva, Russland | Vasilij-katedralen  (t.v.), Spasskaya-tårnet i Kreml (t.h.) med den røde plass i midten |
| **Machu Picchu** | Samfunn, dedikasjon | Perus flagg Cuzco, Peru | Machu Picchu |
| **Neuschwanstein** | Fantasi, forestilling | Tysklands flagg Füssen, Tyskland | Neuschwanstein fra Marienbrua |
| **Petra** | Ingeniørkunst, beskyttelse | Jordans flagg Jordan | Petra i Jordan |
| **Pyramidene i Giza (Spesiell kandidat, se under)** | Udødelighet, evighet | Egypts flagg Egypt | Kheopspyramiden |
| **Frihetsgudinnen** | Generøsitet, håp | USAs flagg New York, USA | Frihetsgudinnen og Liberty Island |
| **Stonehenge** | Intrige, utholdende | Storbritannias flagg Amesbury, Storbritannia | Stonehenge i 2004 |
| **Operahuset i Sydney** | Abstraksjon, kreativitet | Australias flagg Sydney, Australia | Sydneys mest kjente symbol, Operahuset |
| **Taj Mahal** | Kjærlighet, lidenskap | Indias flagg Agra, Uttar Pradesh, India | Taj Mahal |
| **Timbuktu** | Intellekt, mystikk | Malis flagg Timbuktu, Mali | Sankore-moskeen i Timbuktu |

Kritikk
-------

Enkelte i Egypt ser prosjektet som en konkurranse mot statusen til Giza-pyramidene, som er det eneste overlevende av de sju klassiske underverkene. «Dette er trolig en konspirasjon mot Egypt og landets sivilisasjon og monumenter», skrev kommentatoren Al-Sayed al-Naggar i en ledende statseid dagsavis. Den egyptiske kulturministeren Farouq Hosni sa at prosjektet var «absurd» og beskrev dets grunnlegger, Weber, som en mann som var mest opptatt av å drive egenreklame. Den egyptiske eksperten på verdensarven, Nagib Amin, har pekt på at i tillegg til det kommersielle aspektet, så har stemmene ingen vitenskapelig basis.

Etter klagene fra Egypt, er pyramidene gitt en spesiell status og fjernet fra kandidatene det var mulig å stemme over. På nettstedet heter det: «The New7Wonders Foundation designates the Pyramids of Giza — the only remaining of the 7 Ancient Wonders of the World — as an Honorary New7Wonders Candidate, and removed it from the voting.»

Tidligere kandidater
--------------------

Blant de siste 77 kandidatene som ble vurdert, men som ikke nådde finaleheatet på 21 var:

* Det skjeve tårn i Pisa, Italia Italias flagg
* Potalapalasset i Tibet, Kina Folkerepublikken Kinas flagg
* Empire State Building i New York USA USAs flagg
* Sagrada Família i Barcelona, Spania Spanias flagg
* Golden Gate Bridge i San Francisco USA USAs flagg
* Dogepalasset i Venezia, Italia Italias flagg
* Aachenkatedralen i Tyskland Tysklands flagg
* Sanas gamleby i Jemen Jemens flagg
* Den blå moské i Istanbul, Tyrkia Tyrkias flagg
* Versailles Paris, Frankrike Frankrikes flagg
* Petronas Towers i Kuala Lumpur Malaysia Malaysias flagg
* Burj Al Arab i Dubai, De forente arabiske emirater De forente arabiske emiraters flagg
* Mostar i Bosnia-Hercegovina Bosnia-Hercegovinas flagg
* Atomium i Brussel, Belgia Belgias flagg
* CN Tower i Toronto, Canada Canadas flagg
* Den forbudte by i Peking, Kina Folkerepublikken Kinas flagg
* Taipei 101 i Taipei, Taiwan Republikken Kina (Taiwan)s flagg
* Lascauxgrotten, Frankrike Frankrikes flagg
* Basilique Notre-Dame de la Paix, Yamoussoukro, Elfenbenskysten Elfenbenskystens flagg
* Tikal, Guatemala Guatemalas flagg

Referanser
----------

1. ↑  Yahoo News
2. ↑  NOWC Milestone page
3. ↑  BBC News Article 2 Jan 2006
4. ↑  Finalist Page
5. 1 2 3  «Egypt fumes over fresh seven wonders competition for pyramids» AFP, article retrieved Jan. 25, 2007
6. ↑  NWOC Pyramids of Giza

Kilder
------

* The Daily Telegraph Arkivert 3. januar 2008 hos Wayback Machine.
* NWOC Press releases

Eksterne lenker
---------------

* Offisielt nettsted Rediger på Wikidata

* (en) New Seven Wonders of the World – kategori av bilder, video eller lyd på Commons Rediger på Wikidata
* UNESCO er ikke involvert
* NPR story, 4. november 2006
* Kart over alle 21 kandidater
* WebQuest New 7 Wonders
* «Topp 77» de 77 kandidatene som de siste 21 finalistene ble valgt fra (.pdf)

| * v
* d
* r
Verdens sju nye underverk |
| --- |
| 
* Mexicos flagg Chichén Itzá
* Italias flagg Colosseum
* Kinas flagg Den kinesiske mur
* Brasils flagg Kristusstatuen
* Perus flagg Machu Picchu
* Jordans flagg Petra
* Indias flagg Taj Mahal

 |
| **Spesiell kandidat:** Egypts flagg Pyramidene i Giza |
| 
* **Øvrige kandidater:** Akropolis
* Alhambra
* Angkor Vat
* Steinstatuene på Påskeøya
* Eiffeltårnet
* Hagia Sofia
* Kiyomizutempelet
* Kreml/Den røde plass/Vasilij-katedralen
* Neuschwanstein
* Frihetsgudinnen
* Stonehenge
* Operahuset i Sydney
* Timbuktu

 |